CELEX: 32008D0466
Language: sl
Date: 2008-06-19 00:00:00
Title: 2008/466/ES: Sklep Komisije z dne 19. junija 2008 o finančnem prispevku Skupnosti za leto 2008 za pilotne projekte in pripravljalne ukrepe na področju dobrega počutja živali

20.6.2008   
            
            
               SL
            
            
               Uradni list Evropske unije
            
            
               L 161/41
            
         
      SKLEP KOMISIJE
   
   z dne 19. junija 2008
   o finančnem prispevku Skupnosti za leto 2008 za pilotne projekte in pripravljalne ukrepe na področju dobrega počutja živali
   (2008/466/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1), in zlasti točke (a) in (b) člena 49 (6) Uredbe,
   ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (2), in zlasti člena 90 Uredbe,
   ob upoštevanju naslednjega:
   
               (1)
            
            
               Ta sklep predstavlja odločitev za financiranje v smislu člena 75 Uredbe (ES, Euratom) št. 1605/2002 in člena 90 Uredbe (ES, Euratom) št. 2342/2002.
            
         
               (2)
            
            
               Akcijski načrt Skupnosti za zaščito in dobro počutje živali 2006–2010 (3) kot eno izmed področij ukrepanja opredeljuje nadgradnjo obstoječih minimalnih standardov na področju zaščite in dobrega počutja živali v skladu z novimi znanstvenimi dokazi in socialno ekonomskimi ocenami, kot tudi zagotavljanjem učinkovitega izvajanja.
            
         
               (3)
            
            
               Evropski parlament je v proračun Skupnosti za leto 2008 namenil 4 milijone EUR za pripravljalne ukrepe za nadzorne točke (počivališča). Trenutna mreža nadzornih točk ne zadovoljuje dejanskih potreb prevoznikov, ker na nekaterih mestih nadzorne točke manjkajo, številne obstoječe nadzorne točke pa kljub uradnemu nadzoru dosegajo le nizke standarde kakovosti.
            
         
               (4)
            
            
               Na podlagi posvetovanja z zainteresiranimi stranmi in tehničnega znanja je treba določiti merila kakovosti za nadzorne točke, kakor so opredeljena v zakonodaji Skupnosti in za katere bi morali razviti strategije za vso Evropo, da bi prevozniki izboljšali njihovo uporabo. Pripravljalni ukrep, ki vključuje gradnjo ali prenovo nadzornih točk visoke kakovosti, je treba začeti izvajati v najmanj treh državah članicah z znatnim prometnim tokom živali.
            
         
               (5)
            
            
               Evropski parlament je v proračun Skupnosti za leto 2008 namenil 1 milijon EUR za začetek pilotnega projekta za razvoj izboljšanih metod reje živali ter za iskanje alternativ za kastriranje prašičev in alternativ za odstranjevanje rogov pri živini.
            
         
               (6)
            
            
               Ta pilotni projekt bi moral, kar zadeva kastracijo prašičev, dopolnjevati raziskavo o kastraciji, ki pravkar poteka, in se osredotočiti na njene praktične posledice, tako da bi pod komercialnimi pogoji razvil program o usklajeni evropski metodi za odkrivanje vonja po samcih na klavni liniji in ocenil komercialne vidike trženja mesa nekastriranih živali. Razvijanje teh metod bo kmete spodbudilo k vzreji nekastriranih živali in ustvarilo zanesljive in dosledne podatke za nadaljnji razvoj različnih alternativ za kirurško kastracijo (zlasti „imunokastracija“). Drugi del študije bo podrobno preučil alternative za odstranjevanje rogov pri živini.
            
         
               (7)
            
            
               En projekt je predviden za izvajanje pripravljalnega ukrepa, en ukrep pa za pilotni projekt. Financiranje takšnih ukrepov bi moral določati en sam sklep.
            
         
               (8)
            
            
               Ti ukrepi so sestavni del nadaljnjega razvoja zakonodaje Skupnosti na področju zaščite živali in bodo podpirali opredeljene sklepe v akcijskem načrtu Skupnosti za zaščito in dobro počutje živali 2006–2010 (4) –
            
         SKLENILA:
   Člen 1
   Pripravljalni ukrep iz Priloge se odobri in financira iz proračunske vrstice 17 04 03 03 proračuna Evropskih skupnosti za leto 2008 do največ 4 000 000 EUR.
   Člen 2
   Pilotni projekt iz Priloge se odobri in financira iz proračunske vrstice 17 01 04 06 proračuna Evropskih skupnosti za leto 2008 do največ 1 000 000 EUR.
   
      V Bruslju, 19. junija 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 248, 16.9.2002, str. 1. Uredba, kakor je bila nazadnje spremenjena z Uredbo (ES) št. 1525/2007 (UL L 343, 27.12.2007, str. 9).
   
      (2)  UL L 357, 31.12.2002, str. 1. Uredba, kakor je bila nazadnje spremenjena z Uredbo (ES, Euratom) št. 478/2007 (UL L 111, 28.4.2007, str. 13).
   
      (3)  http://ec.europa.eu/food/animal/welfare/com_action_plan230106_en.pdf
   
      (4)  Sporočilo Komisije Evropskemu Parlamentu in Svetu o akcijskem načrtu Skupnosti za zaščito in dobro počutje živali 2006–2010, COM(2006) 13 konč.
   
      PRILOGA
      
         
            Področje:
          Varnost hrane, zdravje in dobro počutje živali ter zootehnika
      I.   Pripravljalni ukrep iz proračunske vrstice 17 04 03 03
      
         
            Pravna podlaga:
          Točka (b) člen 49(6) Uredbe Sveta (ES, Euratom) št. 1605/2002
      1.   Merila za izbor vložnikov
      Vloge bodo omejene na naslednje ciljne organizacije: konzorcij partnerjev, ki obsega vsaj
      
                  —
               
               
                  en pristojni organ države članice EU, ki je odgovoren za odobritev nadzornih točk v skladu z Uredbo (ES) 1255/1997,
               
            
                  —
               
               
                  eno raziskovalno skupino, ki je specializirana vsaj za uporabne znanosti za dobro počutje živali na kmetiji, in
               
            
                  —
               
               
                  eno NVO, ki je na mednarodni ravni in vsaj v EU aktivna na področju dobrega počutja živali.
               
            2.   Merila za izbor
      
                  —
               
               
                  Finančna sposobnost vložnika:
                  Vložniki morajo dokazati, da so finančno sposobni izpeljati postopek, ki bo financiran.
                  Vložniki morajo predložiti dokazilo o razpoložljivosti potrebnih lastnih sredstev, ki se zahtevajo kot dopolnilo sofinanciranja Skupnosti.
               
            
                  —
               
               
                  Tehnična in strokovna usposobljenost vložnika:
                  Vložniki morajo imeti tehnične zmogljivosti in biti strokovno usposobljeni za izvajanje ukrepa, ki bo financiran. Predložiti morajo dokazilo o znanju in izkušnjah na področju infrastruktur za živali in področju prevoza živali. Predložiti morajo spričevalo ter opis projektov in dejavnosti, ki so jih izvajali v zadnjih treh letih, zlasti projektov, ki se nanašajo na ustrezno vprašanje. Predložiti morajo podroben življenjepis za vsakega člana skupine in dokazati vodstvene sposobnosti projektnega vodje in vodje, vključno z njegovo ali njeno izobrazbo, diplomami in spričevali, delovnimi izkušnjami, raziskovalnim delom in objavami.
                  Vložniki morajo dokazati, da so nacionalni pristojni organi v državi članici in organizacije, ki se potegujejo za ukrep, predani ciljem projekta ter pripravljeni podpreti načelo uvajanja sistema izdajanja potrdil za nadzorne točke, ki bo uveden z ukrepom. Priložiti morajo dokazilo o kontaktih in mednarodnih zainteresiranih straneh, s katerimi se nameravajo posvetovati, zlasti kar zadeva izdajanja potrdil, in vire, iz katerih nameravajo črpati v času izvajanja pripravljalnega ukrepa.
               
            3.   Merila za dodelitev ukrepov
      Uporabljajo se naslednja splošna izbirna merila:
      
                  —
               
               
                  Utemeljenost pristopa (20 %),
               
            
                  —
               
               
                  Organizacija dela in stopnja vključenosti pristojnih organov/organizacij v državah članicah, ki jih pokriva ta ukrep (30 %),
               
            
                  —
               
               
                  Zanimanje za projekt na evropski ravni in multiplikacijski učinek (30 %),
               
            
                  —
               
               
                  Razmerje med stroški in učinkovitostjo projekta (20 %).
               
            Če bodo v drugi fazi ukrepa pokrite več kot tri države članice, se bo to upoštevalo kot prednost.
      4.   Stopnja sofinanciranja
      Pripravljalni ukrep bo razdeljen na dve fazi:
      
                  —
               
               
                  prva faza vključuje študijo izvedljivosti, priporočila in specifikacije za vzpostavitev sistema izdajanja potrdil za nadzorne točke v najvišjem znesku dotacije 300 000 EUR, ki pokriva največ 90 % upravičenih stroškov,
               
            
                  —
               
               
                  druga faza vključuje gradnjo in prenovo pilotnih nadzornih točk ter validacijo eksperimentalnega sistema izdajanja potrdil za nadzorne točke, ki jih je treba uskladiti z zahtevami EU v najvišjem znesku dotacije 3 700 000 EUR in za največ 70 % celotnih upravičenih operativnih stroškov. Ta ukrep pokriva najmanj tri države članice in je odvisen od odobritve študije izvedljivosti iz prve faze.
               
            5.   Terminski načrt
      Pripravljalni ukrep se izvaja z razpisom za zbiranje predlogov. Razpis se bo predvidoma začel junija 2008 in bo trajal tri mesece. Sklep o dodelitvi dotacije bo znan leta 2008 ali na začetku leta 2009.
      
         
            Odobrena sredstva 2008:
         
      
      17 04 03 03 – Nadzorne točke (počivališča) za prevoz živali: 4 000 000 EUR
      
         
            Število načrtovanih posebnih ukrepov:
          Razpis za zbiranje predlogov.
      Ta ukrep določajo pravila iz naslova VI prvega dela Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti, in naslova VI prvega dela Uredbe Komisije (ES, Euratom) št. 2342/2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti.
      II.   Pilotni projekt iz proračunske vrstice 17 01 04 06
      
         
            Pravna podlag:
          Točka (a) člen 49(6) Uredbe Sveta (ES, Euratom) št. 1605/2002
      
         
            Odobrena sredstva 2008:
         
      
      17 01 04 06 – pilotni projekt: izboljšane metode za živalim prijazno proizvodnjo: 1 000 000 EUR
      
         
            Število načrtovanih posebnih ukrepov:
          Javni razpis za zbiranje predlogov za pogodbo za storitve se bo predvidoma začel junija 2008. Pogodba bo podpisana do konca leta.
      Ta ukrep določajo pravila iz naslova V prvega dela Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti, in naslova V prvega dela Uredbe Komisije (ES, Euratom) št. 2342/2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti.